मुंबई। आज शेयर बाजार ने नए कारोबारी हफ्ते की शुरूआत रिकॉर्ड के साथ की है। सोमवार को बाजार खुलते ही बॉम्बे स्टॉक एक्सचेंज के सेंसेक्स और नेशनल स्टॉक एक्सचेंज के निफ्टी ने नई रिकॉर्ड ऊंचाई को छुआ है। सेंसेक्स 442.31 अंकों की बढ़त के साथ 38,694.11 और निफ्टी भी कारोबार में 11,691.95 की नई ऊंचाई पर पहुंच गया है और इसमें 134.85 प्वाइंट की तेजी देखी गई। लार्जकैप के साथ मिडकैप और स्मॉलकैप शेयरों में भी जोरदार खरीददारी का माहौल है। बीएसई का मिडकैप इंडेक्स 0.54 फीसदी बढ़ा है, जबकि निफ्टी के मिडकैप 100 इंडेक्स में 0.62 फीसदी की मजबूती आई है। बीएसई का स्मॉलकैप इंडेक्स 0.55 फीसदी चढ़ा है।